 Kuelekea kwenye mchezo huo, Kibadeni amewataka wachezaji wake wapambane kufa kupona kuhakikisha wanapata pointi tatu za ugenini ili kujiondoa katika hatari ya kushuka daraja."Tunashukuru Mungu tuko vizuri, kilichobaki ni wachezaji kuendelea kujituma na kupambana kwa uwezo wao wote kupata matokeo mazuri," alisema.Kwa upande wake nahodha wa timu hiyo George Minja alisema jukumu kubwa lililoko mbele yao ni kupambana kwa lengo la kupata ushindi na kurejesha imani kwa mashabiki wao."Tumejipanga kuhakikisha tunaondoka na pointi tatu, sisi tutajitahidi kuzingatia mbinu za mwalimu katika kuwamaliza wapinzani wetu,"alisema.Ofisa Mteule Daraja la pili, Constatine Masanja alisema wachezaji wote wako vizuri tayari kwa mchezo huo na kwamba hakuna majeruhi. Alisema kikosi hicho kitasafiri wakati wowote kuelekea Shinyanga kuwakabili Stand United keshokutwa.